2. számú melléklet

**Műszaki leírás**

A 2019-1.2.1-EGYETEMI-ÖKO-2019-00016 azonosítószámú, MKE Tudástranszfer Központ létrehozása és Innovációs Ökoszisztéma kiépítése című projekt keretében tréningek tartása és PoC mentor tevékenység ellátása.

Az igényelt szolgáltatás az alábbi feladatokat foglalja magában:

**I.** **Vállalkozásfejlesztési tréning**

I.1. Diákok számára művészeti képzéshez illeszkedő vállalkozásfejlesztési tréning megtartása minimum 5 alkalommal (a tréningen egy naposnak vagy két fél naposnak kell lennie).

Az ismeretköröknek érinteniük kell az alábbiakat:

* üzleti terv írás,
* finanszírozási forráshoz jutás,
* innováció menedzsment,
* prezentációs készségek fejlesztése.

A témakörök kitérhetnek a fentieken túl még a következőkre is: vállalkozói lét kockázatai és előnyei, hogyan tárgyaljunk befektetővel, start-up, brandépítés.

I.2. Szerződő fél vállalja a tréningek megtartásán túl egy rövid képzési segédanyag készítését.

I.3. Szerződő fél vállalja a tréning tapasztalatainak összegzését, ami tartalmazza javaslatok megfogalmazását, hogyan és milyen tartalommal lehet még hatékonyabbá és eredményesebbé tenni a művészeti képzésben a vállalkozásfejlesztési tréningek megtartását.

Cél, hogy a tréninggel felkeltse az egyetemisták érdeklődését az innováció és a vállalkozói lét iránt, és növelje az általuk indított innovatív vállalkozások számát.

A tréningek megtartásának a következő idősávba kell esnie: 2022 áprilisa – 2023 áprilisa.

**II.** **Technológia és tudástranszfer tréning**

Egynapos vagy két fél napos esemény az MKE oktatói, kutatói és munkatársai részére.

II.1. Tréning keretében előadás tartása alábbi témakörben:

* Átfogó kép a vállalati ökoszisztémáról.
* Magyarországi körkép az egyetemi innovációs ökoszisztémáról, fontosabb lehetőségek, jövőbeni programtervek, főbb szereplők.
* Milyen szempontokat keres a befektető, milyen szemmel nézi a művészeti területen felvetődő javaslatokat?

II.2. Tréninggyakorlatok, brainstorming technológia és tudásztranszfer témakörben. MKE erősségei, lehetőségei, kockázatok, veszélyek.

II.3. Rövid elemzés készítése, javaslatokkal a tapasztalatokról a tréning megtartását követő 3 héten belül. Cél, annak feltárása, hogy mi adaptálható a tudástranszfer gyakorlatokból a Magyar Képzőművészeti Egyetemre.

A tréning megtartásának a következő idősávba kell esnie: 2022 márciusa – 2023 szeptembere.

**III.** **Mentortevékenység**

MKE PoC Alapból támogatott projektmegvalósító mellé mentor biztosítása a támogatott projektek teljes időtartama alatt. Minimum 4 projekt, maximum 36 hónapnyi mentortevékenység vállalásával.

Részvétel a projekttervek bírálatában. Mentorok koordinálása. Tapasztalatok és jó gyakorlatok gyűjtése, ebből elemzés készítése. Szakmai segítségnyújtás a mentoroknak és a MKE-nek.

Minimum 4 workshop megtartása, amihez az előadók és szakértőket a cég vállalja, hogy MKE-vel egyeztetés és egyetértés után meghívja, honoráriumukat állja.